
572. Διαδικασία στο Εθνικό Συμβούλιο Ραδιοτηλεοράσεως για την 
χορήγηση αδειών ιδρύσεως και λειτουργίας τηλεοπτικών 


σταθμών τοπικής εμβέλειας. 1 

573. Καθορισμός κωλυμάτων διορισμού, ασυμβιβάστων και ευθύ¬ 
νης των μελών του Εθνικού Συμβουλίου Ραδιοτηλεορά- 
σεως. 2 

ΑΠΟΦΑΣΕΙΣ 

Καταβολή μετρητών από τράπεζες ή ξενοδοχεία σε αλλοδαπούς κα¬ 
τόχους πιστωτικών καρτών. . ..... 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 572 (1) 


Διαδικασία στο Εθνικό Συμβούλιο Ραδιοτηλεοράσεως για την χορή¬ 
γηση αδειών ιδρύσεως και λειτουργίας τηλεοπτικών σταθμών τοπι¬ 
κής εμβέλειας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της περ. δ του άρθρου 4 του Ν. 1866/1989 
«Ίδρυση Εθνικού Συμβουλίου Ραδιοτηλεοράσεως και παροχή αδειών 
για την ίδρυση και λειτουργία τηλεοπτικών σταθμών» (ΦΕΚ 222/Α/ 
1989). 

2. Την αριθ. 739/1989 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Προεδρίας της Κυβερνήαεως, 
αποφασίζουμε: 

Άρθρο 1 

Αίτηση χορηγήσεως αδείας 

1. Για την χορήγηση αδείας ιδρύσεως και λειτουργίας τηλεοπτικού 
σταθμού τοπικής εμβέλειας απαιτείται η υποβολή αιτήσεως, εκ μέρους 
των ενδιαφερομένων στην Γενική Γραμματεία Τύπου και Πληροφοριών 
(Γ.Γ.Τ.Π.) του Υπουργείου Προεδρίας της Κυβερνήσεως, η οποία να 
περιλαμβάνει τα ακόλουθα στοιχεία: 

α) Την ταυτότητα (επωνυμία, έδρα κ.λπ.) του αιτούντος. 

β) Συνοπτική περιγραφή του σταθμού. 

γ) Την δήλωση αποδοχής εκ μέρους του αιτούντος όλων των προϋπο¬ 
θέσεων που ορίζει ο νόμος 1866/1989 για την λειτουργία τηλεοπτικών 
σταθμών και ειδικότερα την πρόθεσή του να συνάψει την σύμβαση, που 
ορίζεται στο άρθρο 5 του ως άνω νόμου. 

δ) Το ονοματεπώνυμο του υπευθύνου για την λειτουργία του σταθ¬ 
μού. 

2. Την αίτηση πρέπει να συνοδεύουν: 

α) Πλήρης σειρά εγγράφων νομιμοποιήσεως. 


β) Πλήρης τεχνική μελέτη για την λειτουργία του σταθμού. 

γ) Υπεύθυνη δήλωση μαζί με τα αναγκαία αποδεικτικά στοιχεία, ότι 
ο υπό ίδρυση σταθμός ανταποκρίνεται στις περιγραφές της τεχνικής με¬ 
λέτης. 

Άρθρο 2 

Εξέταση των στοιχείων της αίτησης 

Την αίτηση με τα συνοδευτικά έγγραφα και γνωμάτευση της υπηρε¬ 
σίας για την από τυπικής πλευράς πληρότητά τους η Γ.Γ.Τ.Π. διαβιβά¬ 
ζει στον Πρόεδρο του Εθνικού Συμβουλίου Ραδιοτηλεοράσεως. Ο Πρόε¬ 
δρος του Εθνικού Συμβουλίου Ραδιοτηλεοράσεως διαβιβάζει τα τεχνικά 
στοιχεία του φακέλλου στο Υπουργείο Μεταφορών και Επικοινωνιών 
προς εξέταση και έγκρισή τους. 

2. Μετά τη λήψη της απαντητικής γνωματεύσεως του Υπουργείου 
Μεταφορών και Επικοινωνιών ο Πρόεδρος του Εθνικού Συμβουλίου Ρα- 
διοτηλεοράσεως συγκαλεί το Συμβούλιο σε συνεδρίαση για την κρίση 
της αιτήσεως. 

3. Στη διάσκεψη του Συμβουλίου Ραδιοτηλεοράσεως εξετάζεται η αί¬ 
τηση μαζί με την γνωμάτευση της Γ.Γ.Τ.Π. για την τυπική νομιμότητά 
της και την γνωμάτευση επί των τεχνικών της στοιχείων του Υπουρ¬ 
γείου Μεταφορών και Επικοινωνιών. 

4. Το Εθνικό Συμβούλιο Ραδιοτηλεοράσεως μπορεί να ζητήσει τη συ¬ 
μπλήρωση της αιτήσεως και των συνοδευτικών στοιχείων, καθώς και 
των προαναφερομένων γνωματεύσεων της διοικήσεως. 

5. Η γνωμοδοτική απόφαση του Εθνικού Συμβουλίου Ραδιοτηλεορά- 
σεως καταρτίζεται σύμφωνα με την παράγραφο 6 του Άρθρου 2 του Ν. 
1866/89 και πρέπει να περιέχει πλήρη αιτιολογία. 

6. Η απόφαση υπογράφεται από τον Πρόεδρο και τον Γρ α μμ ατ £ α του 
Συμβουλίου και μαζί με την αίτηση και με τον πλήρη φάκελλο υποβάλ¬ 
λεται, χωρίς καμμία καθυστέρηση, στον Υπουργό Προεδρίας της Κυ¬ 
βερνήσεως. 

Άρθρο 3 

Μεταβατική διάταξη 

Μέχρι την σύσταση της προβλεπομένης στο άρθρο 1, παρ. 1 του Ν. 
1866/1989 γραμματείας τα έργα της ασκούνται από υπάλληλο της 
Γ.Γ.Τ.Π., που ορίζει ο Υπουργός Προεδρίας της Κυβερνήσεως και ο 
οποίος παρίσταται ως Γραμματέας στις συνεδριάσεις του Εθνικού Συμ¬ 
βουλίου Ραδιοτηλεοράσεως. 

Στον Υπουργό Προεδρίας της Κυβερνήσεως αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 4 Δεκεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΝΙΚΟΛΑΟΣ ΘΕΜΕΛΗΣ 









ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 573 (2) 

Καθορισμός κωλυμάτων διορισμού, ασυμβιβάστων και ευθύνης των με¬ 
λών του Εθνικού Συμβουλίου Ραδιοτηλεοράσεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 2 του Ν. 1866/1989 
«Ίδρυση Εθνικού Συμβουλίου Ραδιοτηλεοράσεως και παροχή αδειών 
για την ίδρυση και λειτουργία τηλεοπτικών σταθμών» (ΦΕΚ 222/Α/ 
1989). 

2. Την αριθ. 719/1989 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Προεδρίας της Κυβέρνησης, 
αποφασίζουμε: 

Άρθρο 1 

Κωλύματα διορισμού 

Κωλύματα διορισμού σε θέση μέλους του Εθνικού Συμβουλίου Ρα- 
διοτηλεοράσεως ορίζονται τα ακόλουθα: 

α) Η έλλειψη ελληνικής ιθαγένειας. 

β) Η καταδίκη σε κακούργημα και η συνεπεία καταδίκης στέρηση 
των πολιτικών δικαιωμάτων. 

γ) Η καταδίκη για κλοπή, υπεξαίρεση, απάτη, εκβίαση, πλαστογρα¬ 
φία, δωροδοκία ή δωροληψία, καταπίεση, απιστία, παράβαση καθήκο¬ 
ντος ή έγκλημα κατά των ηθών. 

Άρθρο 2 
Ασυμβίβαστα 

Η ιδιότητα του μέλους του Εθνικού Συμβουλίου Ραδιοτηλεοράσεως 
είναι ασυμβίβαστη με την ιδιότητα του μέλους της Κυβερνήσεως, του 
υφυπουργού, του βουλευτή, του γενικού η ειδικού γραμματέα δημόσιας 
υπηρεσίας, του διοικητή, υποδιοικητή ή γενικού γραμματέα νομικού 
προσώπου δημοσίου δικαίου, του νομάρχη, καθώς και του εταίρου, με¬ 
τόχου, μέλους του διοικητικού συμβουλίου ή υπαλλήλου εν γένει επιχει- 
ρήσεως παραγωγής, εμπορίας και μεταδόσεως ραδιοτηλεοπτικών προ¬ 
γραμμάτων. 

Άρθρο 3 
Ευθύνη μελών 

Τα μέλη του Εθνικού Συμβουλίου Ραδιοτηλεοράσεως ευθύνονται για 
πράξεις ή παραλείψεις κατά την άσκηση των καθηκόντων τους ποινικώς 
μεν κατά τις διατάξεις του ποινικού κώδικα ή άλλων ποινικών νόμων, 
αστικώς δε κατά τις διατάξεις περί αστικής ευθύνης των δημοσίων πολι¬ 
τικών διοικητικών υπαλλήλων (Π.Δ. 611/1977, άρθρο 85 ΦΕΚ 
198/Α/1977). 

Άρθρο 4 
Αποζημίωση 

1. Η αποζημίωση του προέδρου και των μελών του Εθνικού Συμβου¬ 
λίου Ραδιοτηλεοράσεως καθορίζονται ως ακολούθως: 

α) Για τον προέδρο 25.000 δρχ. κατά συνεδρίαση και μέχρι 10 συνε¬ 
δριάσεις το μήνα. 

β) Για τα μέλη 20.000 δρχ. κατά συνεδρίαση και μέχρι 10 συνεδριά¬ 
σεις το μήνα. 

2. Για τα μέλη που κατοικούν μονίμως εκτός νομού Αττικής κατα¬ 


βάλλεται προσθέτως και το αντίτιμο του εισιτηρίου μετάβασης και επι¬ 
στροφής ή το καταβαλλόμενο στους δημόσιους υπαλλήλους αντίτιμο σε 
περίπτωση χρήσεως ίδιου αυτοκινήτου. Επί αεροπορικού εισιτηρίου νο¬ 
είται οικονομικής θέσεως. 

3. Οι πιό πάνω δαπάνες βαρύνουν τον προϋπολογισμό του Εθνικού 
Συμβουλίου Ραδιοτηλεοράσεως. 

Στον Υπουργό Προεδρίας της Κυβερνήσεως αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 4 Δεκεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΝΙΚΟΛΑΟΣ ΘΕΜΕΛΗΣ 

ΑΠΟΦΑΣΕΙΣ 

( 3 ) 

Πράξη Διοικητή αριθ. 1644/24.11.89 

(Άρθρο 1 του Ν. 1266/82) 

καταβολή μετρητών από τράπεζες ή ξενοδοχεία σε οιλλοδαπούς κατό¬ 
χους πιστωτικών καρτών. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β) τη σκοπιμότητα καλύτερης εξυπηρέτησης των (αλλοδαπών κατό¬ 
χων πιστωτικών καρτών με καταβολή σ’ αυτούς μετρητών από τράπε¬ 
ζες και ξενοδοχεία για την κάλυψη αναγκών τους στην Ελλάδα, αποφά¬ 
σισε τα ακόλουθα: 

Επιτρέπεται η χωρίς περιορισμούς ως προς το καταβλητέο ποσό 
δραχμών χορήγηση μετρητών σε αλλοδαπούς κατόχους καρτών, πι¬ 
στωτικών ή διενέργειας πληρωμών, είτε απευθείας από τις τράπεζες ή 
τους οργανισμούς που είναι συναλλαγματικά υπεύθυνοι έναντι της Τρά¬ 
πεζας της Ελλάδος για τις κάρτες αυτές είτε από τράπεζες ή ξενοδοχεία 
που έχουν ειδικά για το σκοπό αυτό εξουσιοδοτηθεί από τους παραπάνω 
συναλλαγματικά υπεύθυνους. 

Οι συναλλαγματικά υπεύθυνοι θα πρέπει να μεριμνούν για την άμεση 
εισαγωγή και δραχμοποίηση του συναλλάγματος από τις συναλλαγές 
αυτές ανάλογα με την ακολουθούμενη κατά περίπτωση διαδικασία τα¬ 
κτοποίησής τους (ΟΝ ΕΙΝΕ, ΝΕΤΤΙΝΟ 3Υ5ΤΕΜ, κ.λπ.). 

Οι εξουσιοδοτούμενες για την καταβολή μετρητών τράπεζες και ξε¬ 
νοδοχειακές μονάδες θα γνωστοποιούνται έγγράφως στην Τράπεζα της 
Ελλάδος (Διεύθυνση Διεθνών Συναλλαγών) από τους συναλλαγματικά 
υπεύθυνους μέσα σε δεκαπέντε ημέρες το αργότερο από την παροχή της 
σχετικής εξουσιοδότησης. Για τη διευκόλυνση του συναλλαγματικού 
ελέγχου από την Τράπεζα της Ελλάδος οι συναλλαγματικά υπεύθυνοι 
για κάθε κάρτα θα πρέπει να παρακολουθούν χωριστά από τις λοιπές 
συναλλαγές αυτές που αφορούν καταβολή μετρητών σε αλλοδαπούς και 
να τηρούν τα στοιχεία χωριστά κατά εξουσιοδοτούμενο για καταβολή 
μετρητών φορέα. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙΚΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



